b'\n_START_ARTICLE_\nJohn Foster Dulles\n_START_SECTION_\nFamilia\n_START_PARAGRAPH_\nJohn Foster Dulles a fost fratele lui Allen Welsh Dulles, primul director civil al CIA, nepot al lui Robert Lansing (1864-1928), secretar de stat sub pre\xc8\x99edin\xc8\x9bia lui Woodrow Wilson, precum \xc8\x99i nepot la lui John Watson Foster (1836-1917), secretar de stat sub pre\xc8\x99edin\xc8\x9bia lui Benjamin Harrison. _NEWLINE_John Foster Dulles, n\xc4\x83scut \xc3\xaen Washington, DC, a fost unul din cinci copii \xc8\x99i primul fiu n\xc4\x83scut al ministrului prezbiterian Allen Macy Dulles \xc8\x99i al so\xc8\x9biei sale Edith (n. Foster). Bunicul s\xc4\x83u patern, John Welsh Dulles, a fost un misionar prezbiterian \xc3\xaen India. _NEWLINE_La 26 iunie 1912, s-a c\xc4\x83s\xc4\x83torit cu Janet Avery, care i-a d\xc4\x83ruit doi fii \xc8\x99i o fiic\xc4\x83. Fiul cel mare, John W. F. Dulles (1913-2008), a fost profesor de istorie la University of Texas de la Austin, iar cel\xc4\x83lalt fiu, Avery Dulles (1918-2008), convertit la catolicism, a intrat \xc3\xaen Societatea lui Isus, a fost primul american care a devenit Cardinal, fiind doar preot. Sora lor era Lillias Hinshaw (1914-1987), ministru prezbiterian.\n_START_SECTION_\nStudii\n_START_PARAGRAPH_\nJohn Foster Dulles a studiat la \xc8\x99colile publice din Watertown (ora\xc8\x99), New York. \xc8\x98i-a f\xc4\x83cut studiile \xc3\xaen drept, pentru a deveni avocat. A studiat la universit\xc4\x83\xc8\x9bile Princeton University (Phi Beta Kappa, 1908), George Washington University \xc8\x99i la Sorbona. A ocupat rapid posturi diplomatice \xc8\x99i a fost trimis \xc3\xaen misiune \xc3\xaen Panama, \xc3\xaenainte de a participa la Conferin\xc8\x9ba de Pace de la Versailles. Nu a luptat pe fronturile Primului R\xc4\x83zboi Mondial din cauza vederii sale slabe.\n_START_SECTION_\nDiplomat\n_START_PARAGRAPH_\n\xc3\x8en calitate de Secretar de Stat, a contribuit decisiv la edificarea NATO, precum \xc8\x99i la crearea altor tratate, pentru st\xc4\x83vilirea politicii expansioniste a Uniunii Sovietice._NEWLINE_A fost o figur\xc4\x83 semnificativ\xc4\x83 \xc3\xaen timpul R\xc4\x83zboiului Rece, promov\xc3\xa2nd o atitudine hot\xc4\x83r\xc3\xa2t\xc4\x83 \xc8\x99i intransigent\xc4\x83 \xc3\xaempotriva comunismului \xc3\xaen \xc3\xaentreaga lume. El a pledat \xc3\xaen favoarea sprijinirii Fran\xc8\x9bei \xc3\xaen R\xc4\x83zboiului din Indochina, \xc3\xaempotriva for\xc8\x9belor Viet Minh. Este larg cunoscut zvonul c\xc4\x83 ar fi refuzat s\xc4\x83 dea m\xc3\xa2na cu premierul comunist chinez Ciu Enlai, la Conferin\xc8\x9ba de la Geneva, \xc3\xaen 1954._NEWLINE_\xc3\x8en anul 1954, a fost declarat omul anului, de c\xc4\x83tre revista Time.\n_START_SECTION_\nDecesul lui John Foster Dulles\n_START_PARAGRAPH_\nJohn Foster Dulles a decedat \xc3\xaen urma unui cancer la colon, cu metastaze, la 24 mai 1959. A fost \xc3\xaenmorm\xc3\xa2ntat la Arlington National Cemetery.'